Oficiālais Vēstnesis L 196 , 12/07/1989 Lpp. 0050 - 0051

Speciālizdevums somu valodā: Nodaļa 3 Sējums 29 Lpp. 0208

Speciālizdevums zviedru valodā: Nodaļa 3 Sējums 29 Lpp. 0208



Komisijas Direktīva (1989. gada 30. jūnijs), ar kuru groza Direktīvu 86/109/EEK, ar ko ierobežo dažu lopbarības augu sugu sēklu, eļļas augu un šķiedraugu sugu sēklu tirdzniecību, atļaujot tirgot tikai tās sēklas, kas oficiāli sertificētas kā "bāzes sēklas" vai "sertificētas sēklas" (89/424/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Direktīvu 89/100/EEK [2], un jo īpaši tās 3. panta 3. punktu, ņemot vērā Padomes 1969. gada 30. jūnija Direktīvu 69/208/EEK par eļļas augu un šķiedraugu sēklu tirdzniecību [3], kurā jaunākie grozījumi izdarīti ar Direktīvu 88/380/EEK [4], un jo īpaši tās 3. panta 3. punktu, tā kā Direktīva 66/401/EEK atļauj tirgot dažu lopbarības augu sugu bāzes sēklas, sertificētas sēklas un komerciālas sēklas; tā kā Direktīva 69/208/EEK atļauj tirgot dažu eļļas augu un šķiedraugu sugu bāzes sēklas, sertificētas sēklas un komerciālas sēklas; tā kā abu iepriekš minēto direktīvu 3. panta 3. punkts pilnvaro Komisiju aizliegt sēklu tirdzniecību, ja tās nav oficiāli sertificētas kā "bāzes sēklas" vai "sertificētas sēklas"; tā kā tādēļ Komisijas Direktīva 86/109/EEK [5] ierobežo zināmu lopbarības augu sēklu, eļļas augu un šķiedraugu sēklu tirdzniecību, atļaujot tirgot tikai tās sēklas, kas oficiāli sertificētas kā "bāzes sēklas" vai "sertificētas sēklas"; tā kā attiecībā uz dažām Direktīvā 86/109/EEK minētajām sugām šo tirdzniecības aizliegumu piemēro no 1989. gada 1. jūlija; tā kā šobrīd šķiet, ka attiecībā uz vairākām no šīm sugām dalībvalstis minētajā laikā nespēs saražot pietiekoši daudz bāzes sēklu un sertificētu sēklu, lai apmierinātu sēklu pieprasījumu Kopienā; tā kā tādēļ šī tirdzniecības ierobežojuma piemērošanu būtu jāatliek līdz 1990. gada 1. jūlijam attiecībā uz parasto smilgu, ragainajiem vanagnadziņiem, apiņu lucernu un bastardāboliņu, un līdz 1991. gada 1. jūlijam attiecībā uz pārējām atbilstīgajām sugām; tā kā, pamatojoties uz šobrīd pieejamo informāciju, skaidrs arī, ka no 1991. gada 1. jūlija dalībvalstis spēs saražot pietiekoši daudz bāzes sēklu un sertificētu sēklu, lai apmierinātu lāčauzu, Aleksandrijas āboliņa un parastās facēlijas sēklu pieprasījumu Kopienā; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants Ar šo Direktīvu 86/109/EEK groza šādi: 1. Direktīvas 2. pantu aizstāj ar šo: "2. pants Dalībvalstis nodrošina to, ka no 1989. gada 1. jūlija šādu augu: —Agrostis gigantea Roth | —baltā smilga, | —Agrostis stolonifera L. | —ložņu smilga, | —Phleum bertolonii DC | —timotiņš, | —Poa palustris L. | —purva skarene, | —Poa trivialis L. | —parastā skarene, | —Lupinus albus L. | —baltās lupīnas šķirnes, izņemot rūgto, | —Brassica juncea (L.) Czernj. et Cosson | —tīruma sinepe, | sēklas atļauts tirgot tikai tad, ja tās oficiāli sertificētas kā "bāzes sēklas" vai "sertificētas sēklas"." 2. Direktīvu papildina ar šādu pantu: "2.a pants Dalībvalstis nodrošina to, ka no 1990. gada 1. jūlija šādu augu: —Agrostis capillaris L. | —parastā smilga, | —Lotus corniculatus L. | —ragainie vanagnadziņi, | —Medicago lupulina L. | —apiņu lucerna, | —Trifolium hybridum L. | —bastardāboliņš, | sēklas atļauts tirgot tikai tad, ja tās ir oficiāli sertificētas kā "bāzes sēklas" vai "sertificētas sēklas"." 3. Direktīvas 3. pantu aizstāj ar šo: "3. pants Dalībvalstis nodrošina to, ka no 1991. gada 1. jūlija šādu augu: —Agrostis canina L. | —suņu smilga, | —Alopecurus pratensis L. | —pļavas lapsaste, | —Arrhenatherum elatius (L.) Beauv. Ex J. S. et K. B. Presl | —augstā auzene, | —Bromus catharticus Vahl | —lāčauza, | —Bromus sitchensis Trin. | —lāčauza, | —Festuca ovina L. | —aitu auzene, | —Poa nemoralis L. | —birztalu skarene, | —Trisetum flavescens (L.) Beauv. | —pļavas zeltauzītes, | —Lupinus albus L. | —baltās lupīnas rūgtās šķirnes, | —Lupinus angustifolius L. | —šaurlapu lupīna, | —Lupinus luteus L. | —dzeltenā lupīna, | —Trifolium alexandrium L. | —Aleksandrijas āboliņš, | —Trifolium incarnatum L. | —inkarnāta āboliņš, | —Trifolium resupinatum L. | —Persijas ābolinš, | —Vicia sativa L. | —sējas vīķi, | —Vicia villosa Roth | —smilts vīķi, | —Phacelia tanacetifolia Benth. | —parastā facēlija, | —Sinapis alba L. | —baltā sinepe, | sēklas atļauts tirgot tikai tad, ja tās oficiāli sertificētas kā "bāzes sēklas" vai "sertificētas sēklas"." 4. Direktīvas 4. pantā pēc otrā ievilkuma pievieno šādu ievilkumu: "— vēlākais līdz 1990. gada 1. jūlijam tie normatīvie un administratīvie akti, kas vajadzīgi, lai izpildītu 2.a panta prasības un". 2. pants Šī direktīva ir adresēta dalībvalstīm. Briselē, 1989. gada 30. jūnijā Komisijas vārdā — Komisijas loceklis Ray Mac Sharry [1] OV 125, 11.7.1966., 2298./66. lpp. [2] OV L 38, 10.2.1989., 36. lpp. [3] OV L 169, 10.7.1969., 3. lpp. [4] OV L 187, 16.7.1988., 31. lpp. [5] OV L 93, 8.4.1986., 21. lpp. --------------------------------------------------